École des ponts ParisTech

Ang  École des Ponts ParisTech (orihinal na tinatawag na École Nationale des Ponts et Chaussées,  ENPC, o Ponts) ay isang institusyon ng mas mataas na edukasyon at pananaliksik na tanyag sa larangan ng agham, inhinyeriya at teknolohiya. Itinatag noong 1747 ni Daniel-Charles Trudaine, ito ay ang pinakamatanda at ang isa sa mga pinakaprestihiyosong Grandes Écoles ng Pransya.

Ayon sa kasaysayan, ang pangunahing misyon nito ay ang pagsasanay ng mga opisyal ng inhinyeriya at mga inhinyero sibil ngunit ang mga paaralan ngayon ay nag-aalok ng isang malawak na hanay ng programa kung saan kabilang ang agham pangkompyuter, matematika, inhinyeriya sibil, mekanika, pananalapi, ekonomiks, inobasyon, araling urban, inhinyeriyang pangkapaligiran at inhinyeriyang pantransportasyon.

Ito ay may headquarters sa Marne-la-Vallée (suburb ng Paris), at ito ay isang tagapagtatag na miyembro ng ParisTech (Paris Institute of Technology) at ng Paris School of Economics.

Ang mga paaralan ay nasa ilalim ng Ministri ng Ekolohiya, Sustenableng Pag-unlad at Enerhiya ng Pransya.

Mga pamantasan sa Pransiya